Diari Oficial de la Generalitat Valenciana


Sumari del DOGV 3139, del 10-12-1997 (1997/11808)

ORDRE de 27 d'octubre de 1997, de la Conselleria de Cultura, Educació i Ciència, per la qual es modifica l'autorització, per canvi de titularitat, del centre docent privat Santa María de la Huerta, d'Almoradí.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3139

Data del DOGV
:   10-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/11998


Data del document
:   27-10-1997

Organisme emissor
:   Conselleria de Cultura, Educació i Ciència

Tipus de document
:   Ordre

4010 ORDRE de 27 d'octubre de 1997, de la Conselleria de Cultura, Educació i Ciència, per la qual es modifica l'autorització, per canvi de titularitat, del centre docent privat Santa María de la Huerta, d'Almoradí. [97/X11764]
  
Vist l'expedient iniciat a instància del representant del titular del centre docent privat Santa María de la Huerta d'Almoradí, en sol·licitud de la modificació de l'autorització per canvi de titularitat.
  
A l'expedient s'aporta el document públic atorgat davant el notari, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura, Educació i Ciència.
  
El nou titular declara no trobar-se en cap dels supòsits indicats en l'article 21.2, de la Llei Orgànica Reguladora del Dret a l'Educació, que l'impediria ser titular de centres docents privats.
  
L'expedient ha sigut tramitat per la direcció territorial corresponent i aquesta, a la vista de l'informe favorable de la Unitat d'Inspecció Educativa, eleva proposta favorable a la sol·licitud.
  
Vists el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997), sobre el procediment per a sol·licitar l'accés , la renovació o modificació dels concerts educatius, i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat del centre docent privat que a continuació es relaciona en els termes que s'hi especifiquen.
  
Centre: Santa María de la Huerta
  
Adreça: c/ Eralte, 129
  
Localitat: Almoradí
  
Província: Alacant
  
Codi: 48388314
  
Anterior titular: Bisbat d'Orihuela-Alacant
  
Nou titular: Confederación EKUMENE
  
Segon
  
D'acord amb allò disposat en l'apartat 25, de l'Ordre de 23 de desembre de 1996, de la Conselleria de Cultura, Educació i Ciència, l'administració actualitzarà d'ofici el concert educatiu subscrit pel centre, introduint-hi les modificacions que en virtut d'aquesta ordre s'acorden. A aquest efecte, el director territorial corresponent notificarà a la persona interessada el dia i l'hora en què haurà de subscriure l'annex que incloga la modificació autoritzada, el qual serà signat pel director territorial i el nou titular del centre docent privat a què fa referència aquesta ordre.
  
DISPOSICIÓ ADDICIONAL
  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació d'aquesta ordre. Abans de la interposició del recurs, caldrà comunicar-ho prèviament al conseller de Cultura Educació i Ciència, tal com ho exigeix l'article 110.3 de la Llei 30/1992.
  
València 27 d'octubre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ